“Enkele maande gelede (op 6 November 2017) het die uitvoerende burgemeester en lede van die burgemeesterskomitee gesprekke met ’n grondeienaar (aktiewe boer) gevoer oor moontlike grond­aankope.
“Ons moet nooit vergeet dat landbougrond deur wetgewing beskerm word nie en ook baie duur grond is nie. Die enkele grootste probleem is dat die betrokke plaasgedeelte binne die vloedvlakte van die Smalblaarrivier geleë is en deur die departement van menslike nedersettings as onveilig en ongeskik vir die oprigting van woonhuise verklaar is.